ออมสินปล่อยกู้ฉุกเฉิน หนี้นอกระบบ5หมื่นราย
ออมสินคุยปล่อยเงินกู้ฉุกเฉินแก้หนี้นอกระบบแล้ว 5 หมื่นราย วงเงิน 2,000 ล้าน คาดสิ้นปีนี้แก้ไขหนี้ได้ 1 แสนราย
15 ก.ย. 2560

ออมสินคุยปล่อยเงินกู้ฉุกเฉินแก้หนี้นอกระบบแล้ว 5 หมื่นราย วงเงิน 2,000 ล้าน คาดสิ้นปีนี้แก้ไขหนี้ได้ 1 แสนรายนายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารได้ดำเนินโครงการสินเชื่อรายย่อยเพื่อใช้จ่ายฉุกเฉิน เพื่อช่วยเหลือประชาชนผู้มีรายได้น้อยและเกษตรกรรายย่อยสามารถเข้าถึงสินเชื่อในกรณีมีความจำเป็นที่จะต้องใช้จ่ายเงินฉุกเฉิน ซึ่งจะช่วยลดปัญหาหนี้นอกระบบที่มีภาระดอกเบี้ยอยู่ในระดับสูง ตามนโยบายของรัฐบาลทั้งนี้ มีผู้มาติดต่อลงทะเบียน 1.51 แสนราย ซึ่งพิจารณาแล้ว 8.4 หมื่นราย ในจำนวนนี้ได้รับการอนุมัติ 5 หมื่นราย คิดเป็นวงเงิน 2,000 ล้านบาท คาดว่าภายในสิ้นปีนี้จะให้สินเชื่อได้ 1 แสนราย คิดเป็นวงเงิน 4,200 ล้านบาทสำหรับผู้ลงทะเบียนสวัสดิการแห่งรัฐปี 2560 ประมาณ 14 ล้านราย มีผู้ที่แจ้งว่ามีหนี้นอกระบบ 1.3 ล้านราย ลงทะเบียนกับธนาคาร 4.3 แสนรายนั้น ได้แจ้งลูกค้าให้มาขอสินเชื่อแก้ไขหนี้นอกระบบที่ธนาคารออมสินได้ทุกสาขาทั้งนี้โครงการสินเชื่อเพื่อใช้จ่ายฉุกเฉินนี้ เพื่อแก้ไขปัญหาความเดือดร้อนภายในครอบครัว โดยต้องไม่เป็นการกู้ไปปิดหนี้ในระบบก้อนเดิม (รีไฟแนนซ์) ให้วงเงินให้สินเชื่อต่อรายไม่เกิน 5 หมื่นบาท ผ่อนชำระไม่เกิน 5 ปี อัตราดอกเบี้ยคงที่ ไม่เกิน 0.85% ต่อเดือนสำหรับการแจกบัตรสวัสดิการในวันที่ 21 ก.ย.นี้ มีผู้ลงทะเบียนผ่านธนาคาร 3.5 ล้านราย สามารถไปรับบัตรทันที เพียงนำบัตรประชาชนไปด้วย